Għal darb’ oħra l-poplu Malti u Għawdxi wera li l-ġenerożità tiegħu m’għandix limitu hekk kif waqt il-programm Xarabank tal-Ġimgħa l-Kbira nġabret somma rekord ta’ €553,000 b’risq il-Fondazzjoni Puttinu Cares. Fil-programm speċjali ta’ Xarabank il-protagonisti kienu dawk li sabu l-ispalla ta’ għajnuna ta’ Puttinu billi qasmu l-esperjenza tagħhom dwar i l-kura li qed jieħdu jew li ħadu u llum fiequ, anke dawk li tilfu lil xi ħadd għażiż għalihom. L-appell tal-Fondazzjoni Puttinu Cares intlaqa’ hekk kif ħafna wieġbu għas-sejħa li għamel u ċemplu biex taw id-donazzjoni tagħhom. Huwa stmat li 30 familja fix-xahar ikollhom bżonn l-appartamenti ta’ Puttinu fl-Ingilterra. Dawn l-appartamenti saru bl-għajnuna tal-ġenerożità tal-poplu Malti u Għawdxi, li kien għadu kemm kompla juriha fil-mixja tal-Ġimgħa l-Kbira meta nġabru €75,000 u kompla juriha waqt il-p rogramm Xarabank fejn inġabru €515,027. Il-kelma fuq fomm Puttinu f’isem it-tfal morda, l-ġenituri u n-nanniet tagħhom hija waħda… Grazzi.